ปะจำเดือนไม่มา2-3เดือนแล้วและไม่เคยมีเพศสัมพันธ์ท บอกว่าไม่มีอะไร กีนยาแต่ก็ไม่มา
สวัสดีค่ะ หากไม่เคยมีเพศสัมพันธ์ การที่ประจำเดือนไม่มา ก็จะไม่ได้เกิดจากการตั้งครรภ์ แต่อาจเกิดจากสาเหตุ เช่น1. มีน้ำหนักตัวขึ้นมาก หรือมีโรคอ้วน เนื่องจากคนอ้วนมีเซลล์ไขมันจำนวนมาก ซึ่งเซลล์ไขมันสามารถสร้างฮอร์โมนเอสโตรเจนได้ในปริมาณเล็กน้อย เมื่อมีปริมาณมากเกิน จึงกระทบต่อการหลั่งฮอร์โมนเพศที่ปกติได้2. การผลิตฮอร์โมนของรังไข่ผิดปกติ เช่น มีกลุ่มอาการถุงน้ำจำนวนมากในรังไข่ (PCOS) โดยผู้ที่เป็นโรคนี้มักจะมีรูปร่างอ้วน ผิวมัน มีสิว ขนดกมากกว่าผู้หญิงทั่วไป3. มีภาวะไทรอยด์ฮอร์โมนผิดปกติ4. มีเนื้องอกของต่อมใต้สมอง แต่จะมีอาการอื่น ๆ ร่วมด้วย เช่น ปวดศีรษะ มองเห็นภาพซ้อน มีน้ำนมไหล เป็นต้นหากได้ไปพบแพทย์และได้ยามาทานแล้ว หากหมายถึงยาปรับฮอร์โมน norethisterone (นอร์เอทีสเตอโรน) ซึ่งได้ทานวันละ 2 เม็ดนาน 7-10 วันแล้ว และเมื่อหยุดทานยา หากไม่เลือดออกมาภายใน 7 วันหลังหยุดกิน ก็ควรกลับไปพบสูติ-นรีแพทย์เพื่อหาสเหตุเพิ่มเติมค่ะ